NHL-kausi 1970–1971

NHL-kausi 1970–1971 oli National Hockey Leaguen historian 54. kausi. Sen aikana 14 NHL-joukkuetta pelasi kukin 78 runkosarjaottelua. Liigaan tuli mukaan kaksi uutta joukkuetta, Buffalo Sabres ja Vancouver Canucks. Molemmat aloittivat toimintansa NHL:n itäisessä divisioonassa. Lisäksi Oakland Seals vaihtoi nimeä, ja siitä tuli California Golden Seals. Stanley Cupin voitti Montreal Canadiens, joka kukisti finaalisarjassa Chicago Black Hawksin otteluvoitoin 4–3. Kyseessä oli NHL:n olemassaolon aikana Montreal Canadiensin 16. ja seuran koko historian 17. Stanley Cup -mestaruus. Finaalisarjan myötä päättyi Canadiens-kapteeni Jean Béliveaun NHL-ura, joka toi hänelle kaikkiaan kymmenen Stanley Cup -voittoa. Niistä viisi tuli Béliveaun toimiessa oman joukkueensa kapteenina.

Runkosarjan maali- ja pistepörssin voitti Boston Bruinsin keskushyökkääjä Phil Esposito, jolle myönnettiin Art Ross Trophyn ohella Lester B. Pearson Award. Hän teki pelaamissaan 78 ottelussa 152 tehopistettä, joista 76 oli maaleja ja 76 syöttöpisteitä. Pistepörssin kakkoseksi sijoittui Espositon tavoin Bruinsia edustanut puolustaja Bobby Orr, joka sai sekä Hart Memorial Trophyn että Norris-palkinnon. Orrin kauden 1970–1971 aikana tekemät 139 tehopistettä ja 102 syöttöpistettä ovat kumpikin puolustajien ennätyksiä NHL:ssä. Jos kaikki pelaajat huomioidaan, vain Wayne Gretzky ja Mario Lemieux ovat pystyneet keräämään enemmän syöttöpisteitä yhden kauden aikana. Orrin ±-tilaston lukema +124 samalta kaudelta on NHL:n kaikkien aikojen ennätys, kun otetaan lukuun sekä hyökkääjät että puolustajat.

Kaudella 1970–1971 Vezina Trophyn saivat New York Rangersia edustaneet maalivahdit Eddie Giacomin ja Gilles Villemure. Pudotuspelien pistepörssin ykkönen oli Montreal Canadiensin hyökkääjä Frank Mahovlich, joka teki 20 ottelussa yhteensä 27 tehopistettä, joista 14 oli maaleja ja 13 syöttöpisteitä. Pudotuspelien arvokkaimmalle pelaajalle myönnettävä Conn Smythe Trophy annettiin Canadiensin tulokasmaalivahti Ken Drydenille. Dryden oli pelannut runkosarjassa vain kuusi ottelua mutta voittanut ne kaikki ja päästänyt ainoastaan yhdeksän maalia. Niinpä valmentaja Al MacNeil päätti käyttää häntä pudotuspeleissä aloittavana maalivahtina. Dryden pelasikin lopulta kaikki 20 ottelua Canadiensin voittaessa Stanley Cupin ja oli muun muassa pudottamassa jatkosta edellisen vuoden mestarijoukkue Boston Bruinsia, jonka pelaajista kuusi oli sijoittunut runkosarjan pistepörssin kärkikymmenikköön. Pelattujen runkosarjaotteluiden vähäisyyden vuoksi Dryden ei ollut vielä kelvollinen pääsemään ehdolle parhaalle tulokkaalle annettavan Calder Trophyn saajaksi. Hän kuitenkin voitti kyseisen palkinnon seuraavalla kaudella.

 Runkosarja 

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu. 

 Itäinen divisioona O V H T Pist. + − Boston Bruins  78  57  14  7  121  399  207 New York Rangers  78  49  18  11  109  259  177 Montreal Canadiens  78  42  23  13  97  291  216 Toronto Maple Leafs  78  37  33  8  82  248  211 Buffalo Sabres  78  24  39  15  63  217  291 Vancouver Canucks  78  24  46  8  56  229  296 Detroit Red Wings  78  22  45  11  55  209  308

 Läntinen divisioona O V H T Pist. + − Chicago Black Hawks  78  49  20  9  107  277  184 St. Louis Blues  78  34  25  19  87  223  208 Philadelphia Flyers  78  28  33  17  73  207  225 Minnesota North Stars  78  28  34  16  72  191  223 Los Angeles Kings  78  25  40  13  63  239  303 Pittsburgh Penguins  78  21  37  20  62  221  240 California Golden Seals  78  20  53  5  45  199  320

 Runkosarjan pistepörssi 

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
 Pelaaja Joukkue O M S Pist. RM Phil Esposito  Boston Bruins  78  76  76  152  71 Bobby Orr  Boston Bruins  78  37  102  139  91 John Bucyk  Boston Bruins  78  51  65  116  8 Ken Hodge  Boston Bruins  78  43  62  105  113 Bobby Hull  Chicago Black Hawks  78  44  52  96  32 Norm Ullman  Toronto Maple Leafs  73  34  51  85  24 Wayne Cashman  Boston Bruins  77  21  58  79  100 John McKenzie  Boston Bruins  65  31  46  77  120 David Keon  Toronto Maple Leafs  76  38  38  76  4 Jean Béliveau  Montreal Canadiens  70  25  51  76  40

 Pudotuspelit 

 Pudotuspelien pistepörssi 
Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
 Pelaaja Joukkue O M S Pist. RM Frank Mahovlich  Montreal Canadiens  20  14  13  27  18 Bobby Hull  Chicago Black Hawks  18  11  14  25  16 Yvan Cournoyer  Montreal Canadiens  20  10  12  22  6 Jean Béliveau  Montreal Canadiens  20  6  16  22  28 Jacques Lemaire  Montreal Canadiens  20  9  10  19  17 Stan Mikita  Chicago Black Hawks  18  5  13  18  16 Jean Tremblay  Montreal Canadiens  20  3  14  17  15 Pat Stapleton  Chicago Black Hawks  18  3  14  17  4 Pete Mahovlich  Montreal Canadiens  20  10  6  16  43 Clifford Koroll  Chicago Black Hawks  18  7  9  16  18

 NHL-palkinnot 
 Prince of Wales Trophy:  Boston Bruins  Clarence S. Campbell Bowl:  Chicago Black Hawks  Art Ross Trophy:  Phil Esposito, Boston Bruins  Bill Masterton Memorial Trophy:  Jean Ratelle, New York Rangers  Calder Memorial Trophy:  Gilbert Perreault, Buffalo Sabres  Conn Smythe Trophy:  Ken Dryden, Montreal Canadiens  Hart Memorial Trophy:  Bobby Orr, Boston Bruins  James Norris Memorial Trophy:  Bobby Orr, Boston Bruins  Lady Byng Memorial Trophy:  Johnny Bucyk, Boston Bruins  Lester B. Pearson Award:  Phil Esposito, Boston Bruins  Vezina Trophy:  Eddie Giacomin ja Gilles Villemure, New York Rangers  Lester Patrick Trophy:  William M. Jennings, Terrance G. Sawchuk ja John B. Sollenberger 

 Tähdistökentälliset 

 Ykköstähtikenttä    Pelipaikka    Kakkostähtikenttä Eddie Giacomin, New York Rangers maalivahti Jacques Plante, Toronto Maple Leafs Bobby Orr, Boston Bruins puolustaja Brad Park, New York Rangers J. C. Tremblay, Montreal Canadiens puolustaja Pat Stapleton, Chicago Black Hawks Phil Esposito, Boston Bruins keskushyökkääjä Dave Keon, Toronto Maple Leafs Johnny Bucyk, Boston Bruins vasen laitahyökkääjä  Bobby Hull, Chicago Black Hawks Ken Hodge, Boston Bruins oikea laitahyökkääjä Yvan Cournoyer, Montreal Canadiens

 Lähteet  

Luokka:Vuoden 1970 jääkiekko
Luokka:Vuoden 1971 jääkiekko
Luokka:NHL-kaudet